Eta strigeto

La Eta strigeto (Glaucidium minutissimum) aŭ Orientbrazila strigeto estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en Sudameriko en suda Brazilo kaj iom en orienta Paragvajo.

Taksonomio
Oni argumentis, ke la scienca nomo uzata ĉi tie fakte apartenas al la Nordbrazila strigeto, en kiu kazo la Eta strigeto devus esti nomata G. sicki (König & Weick, 2005).König, C. & F. Weick. (2005). A new Least Pygmy Owl (Aves: Strigidae) from southeastern Brazil. Stuttgarter Beitr. Naturk. Ser. A. no. 688. Ĉi tio ne gajnis vastan rekonon.South American Classification Committee (2008). Change the name of Least Pygmy-Owl to Glaucidium sicki.  Alirita en 21-11-2008.

Antaŭe, en ĉi tiu specio estis ankaŭ la Kolima strigeto, la Tamaŭlipa strigeto, la Centramerika strigeto, la Centranda strigeto, kaj la Sudkalifornia strigeto kiel subspecioj.

Distribuado
Ĉi tiu specio havas larĝan teritorion. Ĝi troveblas en sudorienta Brazilo kaj plej orienta Paragvajo.

 Habitato 
Ĝi loĝas en tropikaj kaj subtropikaj humidaj ĉiamverdaj arbaroj kaj randoj same kiel en malferma arbusta kanopeo.

 Aspekto 
Ĝi estas unu el la plej malgrandaj sudamerikaj strigoj, averaĝe peza je 55 g kaj alta je 15 cm. Flugillongo povas atingi 85–91 mm, dum la vosto povas atingi longon de 49–54 mm. La kapo estas rondeta, sen oreltufoj. La pala grizecbruna vizaĝdisko ne estas okulfrapa kaj montras kelkajn ruĝecbrunajn samcentrajn liniojn. La okuloj estas flavaj, kun blankecaj brovoj. La supra parto de la korpo estas relative malhela, ruĝecbruna kun malgrandaj blankaj makuloj. Flugiloj estas malhelbrunaj kaj relative mallongaj. La vosto estas malhelbruna kun kvin palaj strioj. La malsupra parto de la korpo estas helgriza aŭ blanka, kun ruĝecbrunaj strioj. La gorĝo montras rondetan blankecan areon. La kruroj estas plumkovritaj, kun harecaj kaj flavecaj piedfingroj. Ungegoj estas kornokoloraj kun malhelaj pintoj. La beko estas flavecverda.Owl PagesSteve N. G. Howell kaj Mark B. Robbins SPECIES LIMITS OF THE LEAST PYGMY-OWL (GLAUCIDIUM MINUTISSIMUM) COMPLEX

Biologio
La Eta strigeto ĉefe manĝas malgrandajn insektojn kaj foje kaptas malgrandajn vertebrulojn. Ĝi estas aktiva ĉe krepusko kaj tagiĝo, sed foje ĉasas dumtage. La kanto de la masklo estas du ĝis kvar longaj notoj apartigitaj per mallongaj paŭzoj.

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .
 König, Claus kaj Friedhelm Weick: Owls of the World. Christopher Helm, London 2008, 

 Eksteraj ligiloj 





Kategorio:Strigedoj
Kategorio:Birdoj de Paragvajo
Kategorio:Birdoj de Sudameriko
Kategorio:Birdoj de Brazilo